Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: váltotta fel. A közúti igazgatás rendőrhatósági igazgatásáról szóló 48/1997. (VIII. 26.) BM rendelet (a továbbiakban:
Paragraph Index: 276

váltotta fel. A közúti igazgatás rendőrhatósági igazgatásáról szóló 48/1997. (VIII. 26.) BM rendelet (a továbbiakban: hatályos BMr.) a korábbihoz képest tartalmilag részben eltérő rendelkezéseket tartalmaz, s ezáltal az indítványozók több kifogását meghaladottá, tárgytalanná teszi. A hatályos BMr. ugyanis megteremti azokat a jogi garanciákat, amelyek korábbi hiányos volta az indítványok előterjesztését eredményezte. A jogszabályi változásokra figyelemmel az Alkotmánybíróság eljárása során a hatályos BMr. azon rendelkezéseinek alkotmányosságát vizsgálta, amelyek a korábban hatályban volt BMr. szabályaival tartalmilag megegyeznek. (Ez az eljárási mód megfelel az Alkotmánybíróság hoszszabb ideje követett gyakorlatának: lásd pl. 324/B/1991. AB hat., ABH 1992. 464.) Az Alkotmánybíróság megvizsgálta továbbá azokat — a szabályozás egészére irányuló, általános jellegű — alkotmányossági kifogásokat is, amelyek az új miniszteri rendelet konkrét rendelkezéseitől függetlenül jelentőséggel bírnak (pl. a közlekedéshez való jog alapjog jellegének megítélése, annak szabályozási konzekvenciái). I.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes